The Day Before (משחק וידאו)

The Day Before (בעברית: היום שלפני) הוא משחק וידאו רב משתתפים מסוגת האימה והיריות שפותח על ידי האולפן Fntastic והופץ על ידי Mytona (אנ'). עלילת המשחק מתרחשת בעתיד פוסט אפוקליפטי ובמסגרתה, על השחקן לשרוד אפוקליפסת זומבים בעיר הבדיונית "ניו פורצ'ן סיטי" (באנגלית: New Fortune City) תוך לחימה או שיתוף פעולה עם שחקנים נוספים ברשת האינטרנט. המשחק הוכרז לראשונה בשנת 2021 ושוחרר לגישה מוקדמת (אנ') ב-7 בדצמבר 2023 למחשב האישי דרך Steam. בעקבות תהליך הפיתוח הארוך של המשחק, מספר רב של גולשים ברשת העלו השערות שמדובר בתרמית. תהליך הפיתוח התעכב בעקבות בעיות חוקיות הקשורות ל-Fntastic וביניהן גנבה ספרותית ואי תשלום למפתחי המשחק. מספר אנשים שעבדו בעבר ב-Fntastic הואשמו בניהול כושל. מיד בשחרור המשחק, המשחק נקטל על ידי המבקרים בעקבות בעיות טכניות וחוסר ביצירתיות. ארבעה ימים לאחר שחרור המשחק, המשחק הוסר מהחנויות המקוונות, אך השרתים שלו נשארו פתוחים כחודש לאחר מכן. בסופו של דבר, האולפן Fntastic נסגר מכיוון שהמשחק נחשב לכישלון קופתי. עלילת המשחק מתרחשת בארצות הברית בעתיד פוסט אפוקליפטי לאחר שמגפה הפכה את תושבי העולם לזומבים. השחקן מתעורר בעיר הבדיונית "ניו פורצ'ן סיטי", המצויה בחוף המזרחי של ארצות הברית. לאחר שהתעורר, על השחקן להצטרף לשורדים נוספים בכדי לשקם מחדש את אוכלוסיית בני האדם. המשחק נחשף לראשונה בחודש ינואר 2021 לאחר שיוצרי המשחק שחררו קדימון ובו מוצגות מכניקות המשחק הבסיסיות. קדימון שמציג את המשחקיות שוחרר כחודש לאחר מכן בפברואר, ואולפני Fntastic התייחסו אליו כ-"פריצת דרך בתחום משחקי הישרדות מרובי משתתפים". שניים ממיסדיי Fntastic, אדוארד ואייזן גוטובסטב הופיעו בקדימון וציינו כיצד המשחק שלהם יהיה שונה ממשחקים אחרים מאותו הז'אנר וציינו שהמשחק יראה יותר ריאליסטי בעקבות ממשק משתמש גרפי (GUI) משופר וכן שסוף המשחק ישתנה בעקבות פעולות השחקנים. המייסדים ציינו שהם "ממציאים מחדש את מטרות המשחק בכך שהם מעלים את רמת האיכות והמכניקות שבו". ב-15 באוקטובר 2021, Fntastic הכריזו שתאריך השחרור של המשחק יהיה ב-21 ביוני 2022. ב-5 במאי 2022, כחודש טרם תאריך השחרור הצפוי, היוצרים הכריזו ששחרור המשחק יתעכב וציינו שהסיבה לכך היא המעבר ממנוע המשחק Unreal Engine 4 (אנ') ל-Unreal Engine 5 (אנ'). תאריך השחרור החדש נקבע ל-1 במרץ 2023. במאי 2022, המשחק זכה לתואר "המשחק שהכי הרבה שחקנים שמרו ברשימת המשאלות שלהם" ב-Steam. חודש לאחר מכן, Fntastic הצהירו שעל פיתוח המשחק אחראיים אנשי צוות בתשלום וכן "מתנדבים". בזמן שחלק מאותם מתנדבים קיבלו תשלום על עבודתם, מתנדבים אחרים זוכים בתמורה לעבודתם במספר קודים לשימוש במשחק. יומיים לאחר מכן, ב-29 ביוני, Fntastic שחררה הצהרה באתר חדשות הגיימינג "WellPlayed" ובה נכתב ש"התנדבות ב-Fntastic אומרת שהאדם עובד מרצונו החופשי עבור מטרה משותפת. אנו מחשיבים אותם כחברי הצוות שלנו, גם המתנדבים וגם העובדים בתשלום". בינואר 2023, דף המשחק בפלטפורמת Steam הוסר מכיוון שלטענת Fntastic, הייתה בעיה משפטית הקשורה לזכויות היוצרים של שם המשחק והכריזו שיציאת המשחק תידחה בשנית לתאריך ה-10 בנובמבר 2023 מסיבה זו. למרות זאת, מייסדי האולפן טענו ב-IGN שדחיית המשחק תוכננה עוד בטרם צצה הבעיה המשפטית והדחייה הייתה אמורה להיחשף בקדימון חדש. מייסדי האולפנים דחו טענות לפיהן המשחק הוא תרמית וציינו שחברת ההפצה Mytona מגבה אותם ומפקחת על התקדמות הפיתוח באופן תדיר. בראיון, מייסדי האולפן הצהירו: "לא לקחנו כסף מאיש. לא דרך מימון המונים, לא דרך הזמנות מוקדמות ולא דרך תרומות". ב-2 בפברואר 2023, בעקבות שמועות בנוגע לפיתוח המשחק, Fntastic שחררו קדימון חדש המציג את המשחקיות שבו. למרות זאת, סרטונים הקשורים למשחק באתר Youtube הוסרו בעקבות בעיות הקשורות לזכויות היוצרים על ידי צד שלישי. Fntastic ציינו שמדובר בהיתקלות משפטית עם חברה שפיתחה יומן דיגיטלי (אנ') בשם "TheDayBefore". באוגוסט 2023, הוכרז ש-Fntastic ו-Mytona הגישו בקשה לרישום השם "Dayworld" עבור המשחק. ב-1 בנובמבר 2023, הוכרז שהמשחק ישוחרר לגישה מוקדמת בשירות Steam ב-7 בדצמבר 2023. בזמן הזה, לאחר מספר דחיות, בעיות משפטיות שקשורות לזכויות יוצרים, אי תשלום לעובדים וגניבת אלמנטים גרפיים ממשחקים אחרים (אנ'), חלק מגולשי האינטרנט כינו את המשחק "שאפתני מידי ומנוהל בצורה גרועה". ב-4 בדצמבר 2023, Fntastic פרסמו הצהרה ברשת החברתית "X" (לשעבר טוויטר) לפיה הם לא רימו אף אדם מכיוון שהם לא לקחו כסף מאיש ולא גנבו אלמנטים גרפיים ממשחקים אחרים. ב-11 בדצמבר, ארבעה ימים לאחר פתיחת הגישה המוקדמת למשחק, המשחק נקטל בביקורות. בעקבות זאת, Fntastic הכריזו שהמשחק נכשל מבחינה כלכלית ושהם סוגרים את האולפן מכיוון שאין בידם כסף להמשיך בפעילותם. המשחק הוסר מ-Steam בהמשך אותו היום ולא היה ניתן לרכוש אותו. האולפן Fntastic נסגר ב-22 בדצמבר ומנהליו ציינו שכספם של רוכשי המשחק יוחזר להם. שרתי המשחק נשארו פתוחים עד ל-22 בינואר 2024 ולאחר מכן נסגרו באופן סופי. זמן מה לאחר שחרור הגישה המוגבלת, אחד מעובדי האולפן ציין שהמשחק מעולם לא נועד להיות משחק מרובה משתתפים. בנוסף, נטען שמייסדי האולפן שלטו בכל אספקט בתהליך הפיתוח והעלו "המון רעיונות מטופשים" וכן איימו לפטר את מי שיתנגד לבצעם. לאחר סגירת המשחק בינואר 2024, עובדים נוספים באולפן ציינו שהמשחק השתנה ללא היכר במהלך הפיתוח על ידי מייסדי האולפן, שברחו מיד לאחר שחרור המשחק. עובדים לשעבר טענו שתנאי העבודה באולפן היו בלתי אפשריים וכללו שעות עבודה לא סבירות וכן ניצול של מפתחי משחקים ממזרח אירופה מבלי ששולם להם דבר (מוערך שהם הסכימו לתנאים אלו מכיוון שזו הייתה הדרך היחידה בה הם יכלו להשתלב בתעשיית המשחקים). נאמר גם שמפתחים נקנסו לאחר שמייסדי האולפן לא אהבו את קצב עבודתם. מיד בשחרור הגישה המוקדמת למשחק, האתר IGN ציין לרעה מספר אלמנטים במשחק וכינה אותו "מאכזב ממש" ו-"אחד המשחקים הכי גרועים שצוות האתר שיחק בו". הכתב אד נייטינגייל מהאתר Eurogamer (אנ') ציין שקצב הפריימים במשחק מחריד ושבניית המפה בזמן אמת (אנ') נרחבת. העיר במשחק מרגישה חסרת נשמה" ולבסוף כתב "נראה בבירור שהמשחק הוא משחק מאוד בסיסי ומוגבל". הכתב ריק ליין מהאתר GamesRadar+ (אנ') כתב: "אין שום רעיונות משמעותיים, שום מכניקות מיוחדות, שום בחירות יצירתיות ובוודאי שאף לא דמות משכנעת אחת". המשחק זכה לביקורות שליליות באופן יוצא דופן ב-Steam והשחקנים ביקרו לרעה את החוסר בקרבות פנים מול פנים, הבינה המלאכותית, העיצוב, גודל מפת המשחק ובעיות טכניות. חלק מהשחקנים השוו את המשחק למשחק יריות גנרי ולא למשחק מרובה משתתפים כמו שפורסם בתחילה. מספר השחקנים צנח ב-75% יומיים לאחר שחרור המשחק וב-90% ארבעה ימים לאחר השחרור. אתר האינטרנט הרשמי של The Day Before (באנגלית) The Day Before, ברשת החברתית פייסבוק The Day Before, ברשת החברתית אקס (טוויטר) The Day Before, ברשת החברתית אינסטגרם The Day Before, סרטונים בערוץ היוטיוב Heather WaldContributions from Jasmine Gould-Wilson, Josh West last updated, The Day Before: Everything we know about the canceled survival shooter, gamesradar, ‏2023-01-18 The Day Before on Steam, store.steampowered.com Jonathon Dornbush, The Day Before Devs on New Gameplay Reveal and Crafting a Unique Survival Experience, IGN, ‏2021-02-27 Nick Calandra, Don't Fall for The Day Before, the Game That Keeps Getting Worse, The Escapist, ‏2023-02-04 Josh Coulson, The Day Before's Trademark Issues Now Extend To YouTube, TheGamer, ‏2023-02-13 Joe Skrebels, The Day Before: Steam's Most Wishlisted Game Shifts to Unreal Engine 5, But Gets a Delay, IGN, ‏2022-05-05 MMO Studio Wants Unpaid Volunteers To Make Steam's Most Wishlisted Game, Kotaku, ‏2022-06-27 Zach Jackson, The Day Before Developer Fntastic Responds To Concerns Over Its Volunteering Culture, WellPlayed, ‏2022-06-29 The Day Before for PC delayed to November 10, Gematsu, ‏2023-01-25 Ryan Dinsdale, The Day Before Devs Say Delay Was Planned Before Trademark Dispute, IGN, ‏2023-01-26 Ali Shutler, ‘The Day Before’ fans aren’t impressed with long-awaited gameplay trailer, NME, ‏2023-02-03 Feb 16th 2023 08:08pm-Timothy Geigner Thu, Video Game ‘The Day Before’ Dealing With Trademark Challenge Over A Calendar App, Techdirt, ‏2023-02-17 Zombie MMO The Day Before appears to request new name for Steam return, PCGamesN, ‏2023-08-28 Ryan Dinsdale, The Day Before Delayed Again, Fntastic Shares New Trailer and Big Update, IGN, ‏2023-11-01 "The Day Before's overwhelmingly negative Steam reviews seem deserved". Eurogamer.net. 2023-12-08. נבדק ב-2024-08-21. Tanner Fox, Zombie Survival MMO The Day Before Releases 10 Minutes of Gameplay Footage, Game Rant, ‏2023-02-02 Steam’s Most-Hyped Zombie Game Is Out, And It’s A Dumpster Fire, Kotaku, ‏2023-12-07 Catherine Lewis published, The Day Before servers will shut down next month - Steam to ‘proactively refund all remaining players’, TechRadar, ‏2023-12-22 Alex Stedman, The Day Before Studio Fntastic Announces Closure Just Days After Early Access Launch, IGN, ‏2023-12-11 The Day Before studio Fntastic announces ‘closure’ just days after the controversial game’s launch, VGC, ‏2023-12-11 Ryan Dinsdale Posted Dec. 22, 2023, 5:24 P.m, The Day Before Servers Shutting Down Next Month, Leaving Game Active for Just 45 Days, IGN India, ‏2023-12-22 published, Rick Lane (2023-12-22). "Disastrous survival shooter The Day Before to be extracted from existence, shutting down its servers just one month after launch". PC Gamer. נבדק ב-2024-08-21. "The Day Before controversies continue as former employee says it was never an MMO". Eurogamer.net. 2023-12-14. נבדק ב-2024-08-21. Push Square, Former The Day Before Dev Dishes on Chaotic Studio Situation, Push Square, ‏2023-12-15 published, Joshua Wolens (2024-02-01). "The Day Before was an even bigger disaster than you thought: devs reportedly made to pay fines for bad work, learned it was an MMO from the trailers, and no one's sure where the bosses are". PC Gamer. נבדק ב-2024-08-21. Michael Cripe, More Details on The Day's Before Collapse Emerge, And They Aren't Pretty, IGN, ‏2024-02-01 Game Two (2024-01-31), Investigativ: THE DAY BEFORE - Betrug oder Größenwahn? [ENG SUB], נבדק ב-2024-08-21 Gabriel Moss, The Day Before Early Access Review, IGN, ‏2023-12-12 Rick Lane last updated, Hands on: The Day Before review: "It has no redeeming qualities, and under no circumstances should you buy it", gamesradar, ‏2023-12-11 Michael McWhertor, Steam’s most-wishlisted game is finally out — and on fire, Polygon, ‏2023-12-07 Wilde, Tyler; Park, Morgan; published, Andy Chalk (2023-12-07). "The Day Before launches to 'overwhelmingly negative' Steam reviews as players complain it's 'not an open world MMO'". PC Gamer. נבדק ב-2024-08-21. The Day Before has already lost around 75% of its peak Steam players, PCGamesN, ‏2023-12-09 "Zombie MMO The Day Before's player count drops 75% despite a day one patch". Eurogamer.net. 2023-12-09. נבדק ב-2024-08-21. Ryan Dinsdale, The Day Before Player Count Drops Almost 90% in 4 Days, Enters Steam's 10 Worst Reviewed Games List, IGN, ‏2023-12-11 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "The Day Before (משחק וידאו)".